Ferdinand spøker om myntkastingen: - For et treff!
- For et resultat, tre poeng. Deilig, skriver Ferdinand på sin Twitter-konto, og følger opp med dette:Hendelsen oppstod da Ferdinand og United-laget var samlet nær tribunen i gledesrus etter Robin van Persies frispark, som ble matchvinnermålet i det dramatiske derbyet. - Jeg så ikke det som skjedde med Rio, men slik skal ikke skje på en fotballbane, uttalte van Persie etterpå.På sin pressekonferanse etter kampslutt på Etihad, ble også City-manager Roberto Mancini spurt om episoden. - Det er ikke bra. Jeg så det ikke, svarte Mancini kort. Det var en slagen italiener som møtte pressen etter kampen, der han hadde sett laget sitt hente opp Uniteds 2-0-ledelse, bare for å miste den igjen kort tid etterpå. - Jeg skjønte at det frisparket til United på slutten ville bli farlig... Vi gjorde en feil der. Vi dekket ikke bra. Van Persie skyter godt. Like i forkant av frisparket forsvant Carlos Tevez fra muren, mens Samir Nasri utilgivelig dukket unna og var nær ballen med foten før den forsvant inn i garnet bak Joe Hart. - Ville du at Tevez skulle fjerne seg fra muren? - Nei. Jeg ba ham gå i muren, men jeg stod for langt unna.Nettopp Tevez satte fart i City-laget da han kom inn fra benken like etter pause. Mancini valgte å starte med Mario Balotelli, som ikke utrettet stort ute på gresset. - Manageren må gjøre sitt valg før kampen. Jeg elsker Mario som gutt og spiller. Men det er viktig for ham å begynne å tenke på å jobbe hvis han vil spille godt. Han kan ikke fortsette å spille som i dag. Vi vil ha mer fra ham. For han har store kvaliteter. - Balotelli skaper mye frustrasjon for deg? - Vi tapte ikke på grunn av Mario. Han er ung. Jeg trodde han ville skape problemer for dem. City-sjefen mener United scoret på sine to første sjanser, og sier at laget ikke kan fortsette å forsvare seg på den måten. - Jeg er opprørt over at vi tapte denne kampen. Men jeg er sikker på at vi kan vinne «The Double» i år, også etter dette tapet. Vi har spirit til å komme tilbake, selv om vi ligger seks poeng bak, sier Mancini.For Bård Skaar Viken, leder for Manchester Uniteds norske supporterklubb, var dagen blant de bedre. - Helt fantastisk! Det føltes som en liten revansje etter fjoråret. Det føltes også fortjent etter som kampen forløp. Mest av alt var det utrolig deilig, sier han til VG Nett. Han legger ikke skjul på hvor viktig denne seieren er for de røde supporterne både her hjemme og i Manchester. - Det har i hvert fall satt United i førersetet. Nå har vi et utgangspunkt hvor vi går inn i det tøffe juleprogrammet med høy selvtillit. City fikk litt av fotballovertaket i Manchester i mai, nå er det tilbake i den riktige delen av byen, fortsetter Viken. - Hva tenker du om Ferdinand-situasjonen? - Det er uheldig og trist for engelsk fotball. Det hører ingen steder hjemme, sier han.
Rio Ferdinand ble truffet rett over øyet og slått til blods av en mynt da Manchester United feiret seiersmålet mot byrival City. Selv spøker midtstopperen med det hele.